88 
Color pro varia aetate varius ; junior bipollicaris obscurior , ex fusco- 
nigra , atro-maculata ^ subtus albida , subglauca ; adulta fusco nigromacu- 
lata, maculis nigris majoribus, angulato -irregularibus , per quatuor 
praesertim series distinctas longitudinales, inter strias illas albas dispo- 
sitis, et a corpore in caudam usque extremam excurrentibus, ita ut 
macularum series intermediarum jam in basi caudae subsistat et vixdum 
in media eadem conspicua sit, at lateralium macularum majorum series 
ad extremam usque caudam excurrat continua; e striis albis supremae 
tres mediae jam inter femora posticorum pedum in caudae basi sub- 
sistunt; inferior vero utraque parum ulterius post hosce pedes decurrit 
cumque colore caudae inferioris confluit, eademque anteriora versus, 
membranam tympani Transmeans, in majora temporum scuta excurrit, 
reliquis vero striis jam ad scuta capitalia terminatis. 
Caput lucidius fuscum, nigro-maculatum ; latera corporis sub utraque 
stria laterali nigro-maculata , minoribus maculis absque ordine obviis; 
abdomen omnesque partes inferiores colli, pectoris, abdominis dein caudae- 
que flavidae , viridescentes , at scutis abdominis detractis , cutis glauca , 
subchalybdea ; pedes superne fusci, dorsi instar, inferne abdominis more 
flavidi, superne nigromaculati , majoribus maculis nigris, albis pustulis 
interjectis , in pedum praesertim posticorum femoribus tibiisque versus 
posteriora obviis, in anterioribus pedibus non nisi juniore aetate bene 
conspicuis. 
Postrema scuta capitalia (parietalia) duo omnium reliquorum maxima, 
intermedia duo hisce interposita (interparietale et occipitale) minima, 
illud elongatum medio profundum, pentagonum, anteriora versus dilata- 
tum, hoc alterum latum, tetragonum, trapezoideum, postico margine 
latissimo; squamae temporum majores, supremae praesertim et infimae, 
intermediae multo minores, angustae, squamae gulares anteriores mi- 
